Marrakesh shartnomasini (2013-yil 27-iyun, Marrakesh) amalga oshirish boʻyicha “yoʻl xaritasi”ni tasdiqlash toʻgʻrisida
(resolution, 2022-03-11)

Oʻzbekiston Respublikasi Prezidentining “Xalqaro shartnomaga qoʻshilish toʻgʻrisida” 2022-yil 12-yanvardagi PQ-80-son qarori ijrosini taʼminlash maqsadida Vazirlar Mahkamasi qaror qiladi: 1. Marrakesh shartnomasini (2013-yil 27-iyun, Marrakesh) amalga oshirish boʻyicha “yoʻl xaritasi” ilovaga muvofiq tasdiqlansin. 2. Oʻzbekiston Respublikasi Prezidentining “Xalqaro shartnomaga qoʻshilish toʻgʻrisida” 2022-yil 12-yanvardagi PQ-80-son qarori 2-bandiga muvofiq Axborot va ommaviy kommunikatsiyalar agentligi mazkur xalqaro shartnomani amalga oshirish yuzasidan masʼul vakolatli organ etib belgilanganligi maʼlumot uchun qabul qilinsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining investitsiyalar va tashqi iqtisodiy aloqalar masalalari boʻyicha oʻrinbosari — investitsiyalar va tashqi savdo vaziri S.U. Umurzakov zimmasiga yuklansin. T/r Chora-tadbirlar Ijro muddati Masʼul vazirlik va idoralar I. Marrakesh shartnomasi shartlarini ijro etish boʻyicha tashkiliy choralarni koʻrish hamda vazirlik va idoralar oʻrtasida vazifalarni taqsimlash 1. Oʻzbekiston Respublikasining xalqaro shartnomaga qoʻshilganligi hamda uni amalga oshirish uchun masʼul vakolatli organ haqidagi tegishli bildirishnomani depozitariyga yuborish. 2022-yil mart Tashqi ishlar vazirligi (Kamilov) 2. Marrakesh shartnomasini amalga oshirish boʻyicha huquq va majburiyatlar taqsimotini nazarda tutuvchi idoralararo qoʻshma buyruqni ishlab chiqish va belgilangan tartibda tasdiqlash. 2022-yil mart Axborot va ommaviy kommunikatsiyalar agentligi (Xodjayev), Axborot texnologiyalari va kommunikatsiyalarini rivojlantirish vazirligi (Shermatov) 3. Ommaviy axborot vositalari orqali Marrakesh shartnomasiga qoʻshilganligi toʻgʻrisida maʼlumotlarni eʼlon qilish. Marrakesh shartnomasi boʻyicha muqobil materiallarni shartnomaning boshqa ishtirokchilariga taqdim etish tartibini ishlab chiqish hamda tashkilotning rasmiy veb-saytida (oʻzbek, rus va ingliz tillarida) batafsil maʼlumotlarni joylashtirish. 2022-yil aprel Axborot va ommaviy kommunikatsiyalar agentligi (Xodjayev) II. Koʻzi ojiz, koʻrishda nuqsoni boʻlgan va bosma axborotni idrok etishda boshqa jihatdan qobiliyati cheklangan shaxslarni maxsus materiallar bilan taʼminlash va qulay shart-sharoitlar yaratish 4. Marrakesh shartnomasi boʻyicha koʻzi ojiz, koʻrishda nuqsoni boʻlgan va bosma axborotni idrok etishda boshqa jihatdan qobiliyati cheklangan shaxslar uchun muqobil materiallarning turlari boʻyicha katalogini shakllantirish. 2022-yil mart Axborot va ommaviy kommunikatsiyalar agentligi (Xodjayev), Madaniyat vazirligi (Nazarbekov) 5. Koʻzi ojiz, koʻrishda nuqsoni boʻlgan shaxslarning maxsus kutubxonalaridagi shart-sharoitlari, bino va inshootlari hamda mavjud muqobil materiallar fondini toʻliq xatlovdan oʻtkazish. 2022-yil aprel Madaniyat vazirligi (Nazarbekov) 6. Koʻzi ojiz, koʻrishda nuqsoni boʻlgan shaxslar uchun maxsus kutubxonalarni maxsus qurilmalar bilan taʼminlash, muqobil materiallarni idrok etish uchun sharoitlarni yaxshilash boʻyicha takliflarni Vazirlar Mahkamasiga kiritish. 2022-yil may Madaniyat vazirligi (Nazarbekov), Moliya vazirligi (Ishmetov) 7. 2023 — 2025-yillarda koʻzi ojiz va koʻrishda nuqsoni boʻlgan shaxslar uchun 12 ta yangi tipdagi zamonaviy kutubxonalarni tashkil etish va jihozlash. 2023 — 2025-yillar Investitsiya dasturi doirasida Madaniyat vazirligi (Nazarbekov), Iqtisodiy taraqqiyot va kambagʻallikni qisqartirish vazirligi (Boboyev) 8. Koʻzi ojizlar kutubxonalarni Brayl yozuvida adabiyotlarni chop etish uchun “INDEX BOX V5” mini tipografiyalari bilan taʼminlash. 2022-yil noyabr Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 9. Koʻzi ojizlar kutubxonalari tizimida faoliyat yurituvchi xodimlarning malakasini har besh yilda bir marotaba oshirilishini hamda kutubxona xodimlarini qayta tayyorlash kurslarini tashkil etish. 2022-yildan boshlab doimiy Madaniyat vazirligi (Nazarbekov), Davlat boshqaruv akademiyasi (Bekmurodov) 10. Davlat boshqaruvi organlari hamda boshqa tashkilotlarning rasmiy veb-saytlarini koʻzi ojizlar uchun moslashtirgan holda integratsiya qilish mexanizmini joriy etish. 2022-yil sentyabr Axborot texnologiyalari va kommunikatsiyalarni rivojlantirish vazirligi (Shermatov), Axborot va ommaviy kommunikatsiyalar agentligi (Xodjayev), Madaniyat vazirligi (Nazarbekov) 11. Koʻrishda nuqsoni boʻlgan shaxslar uchun nashr mahsulotlarining raqamli shakllardagi muqobil formatlarini, xususan DAISY (Digital Accessible Information System), full-text DAISY (highlighted text synchronized with text-to-speech or human narration audio), EPUB3 (e-book format with embedded accessibility features) va LKF formatlaridagi kitoblarni ishlab chiqish va joriy etish. 2022-yil aprel — 2023-yil avgust Madaniyat vazirligi (Nazarbekov), Axborot texnologiyalari va kommunikatsiyalarni rivojlantirish vazirligi (Shermatov), Axborot va ommaviy kommunikatsiyalar agentligi (Xodjayev) 12. Mahalliy hamda xorijiy kutubxonalararo muqobil formatdagi kitoblarni oʻzaro qulay almashish imkonini beradigan onlayn platformalardan, jumladan Accessible Books Consortium Global Book Service, Accessible Content ePortal, Bookshare, Nathi Trust, Internet Archive kabilardan foydalanish uchun sharoitlar yaratish va mazkur tizimlarni keng joriy etish. 2022-yil aprel — 2023-yil dekabr Axborot va ommaviy kommunikatsiyalar agentligi (Xodjayev), Madaniyat vazirligi (Nazarbekov), Axborot texnologiyalari va kommunikatsiyalarni rivojlantirish vazirligi (Shermatov)